29. juuni on kirikukalendris märgitud kui peeterpauli päev. Tartu linnavalitsus nimetas päeva möödunud aastal linna kaitsepühakute Pauluse ja Peetruse auks Tartu linna päevaks.  Kiilaspäisena ja pika habemega kujutatud apostel Pauluse ikonograafilisteks sümboliteks on mõõk ja raamat. Tartu linna vapil (pildil) sümboliseerib teda mõõk. Apostel Paulust tuntakse kui telgivalmistajate ja sadulseppade patrooni, tema kirju peetakse esimesteks kirjalikeks dokumentideks.